**PRAVILA**

**za Ustvarjalni natečaj Notranjskega regijskega parka »LIFE zima na jezeru«**

**(v nadaljevanju natečaj LIFE zima)**

**izvedenega v okviru projekta**

**LIFE STRŽEN NAT/SI/000708**

**Organizator in tema natečaja**

Organizator ustvarjalnega natečaja je Notranjski regijski park. Izveden je v okviru projekta LIFE STRŽEN NAT/SI/000708 (Izboljšanje stanja območij Natura 2000 na presihajočem Cerkniškem jezeru z renaturacijo struge Stržena).

Tokratna tema je zima na jezeru, narava Cerkniškega jezera pozimi, pestrost vrst in naš vpliv na jezero ter aktivnosti, ki nam jih jezero pozimi omogoča.

**Sodelovanje na natečaju**

Na natečaju lahko sodelujejo vsi osnovnošolci in srednješolci iz Notranjske regije ter tudi otroci, ki obiskujejo vrtec v Notranjski regiji. Na natečaju ne morejo sodelovati družinski člani zaposlenih pri organizatorju ter osebe, ki ne sprejmejo razpisnih pogojev. Te udeleženec sprejme s tem, ko pošlje svoje delo na natečaj in njegov starš ali skrbnik izpolni ustrezno soglasje.

**Oddaja del in trajanje natečaja**

Likovna in literarna dela pošljite (ali prinesite) na naslov **Notranjski regijski park, Tabor 42, 1380 Cerknica,** s pripisom»Za natečaj LIFE zima«.

Fotografska in video dela pošljite po elektronski pošti **na e-naslov**: manca.cernigoj@notranjski-park.si.

Ustvarjalni natečaj LIFE zima se začne z objavo natečaja na spletni strani Notranjskega parka ([life.notranjski-park.si](http://www.life.notranjski-park.si)).

**Rok oddaje del je 31. 3. 2018 do 19:00.**

**Kategorije natečaja**

I. LIKOVNI NATEČAJ

Likovni natečaj je namenjen otrokom, ki obiskujejo **vrtec,** in učencem **prve triade** osnovnih šol (1. do vključno 3. razred). Otroci, izrazite svoje doživljanje zime na jezeru, narave Cerkniškega jezera pozimi in aktivnosti, ki jih na jezeru pozimi radi počnete, z uporabo katere koli likovne tehnike in v velikosti do formata A3.

Vsak učenec lahko na natečaj pošlje največ tri likovna dela, na zadnjo stran izdelka pa mora pripisati:

* ime, priimek, oddelek/razred, kontakt avtorja
* naslov dela
* naziv in naslov vrtca/šole, ime, priimek in kontakt vzgojitelja/mentorja.

II. LITERARNI NATEČAJ

Literarni natečaj je namenjen učencem **druge triade** osnovnih šol (4. do vključno 6. razred). V pesmi, črtici, anekdoti ali podobnem krajšem literarnem delu nam pošljite svoj pogled na jezero pozimi, vaše doživljanje narave Cerkniškega jezera ali pa pogled na človekov vpliv na jezero.

Vsak učenec lahko pošlje največ tri literarna dela. Na zadnji stran izdelka morajo biti podatki:

* ime, priimek, razred, kontakt avtorja
* naslov dela
* naziv in naslov šole, ime, priimek in kontakt mentorja.

III. FOTOGRAFSKI IN VIDEO NATEČAJ

Fotografski in video natečaj je namenjen učencem **tretje triade** osnovnih šol (7. do vključno 9. razred) in **srednješolcem,** sodelujeta lahko po dva učenca skupaj. Izdelek je lahko v barvni ali črno-beli tehniki, tehnika fotografiranja ali snemanja je prosta. Tema je karkoli, kar vaš objektiv »ujame« na jezeru pozimi; narava Cerkniškega jezera, pestrost vrst ali pa človekov vpliv na jezero ter aktivnosti, ki jih vi radi pozimi počnete na jezeru.

Vsak učenec ali dvojica lahko pošlje največ pet fotografij ali en video. Izdelek mora biti poslan po elektronski pošti na naslov: manca.cernigoj@notranjski-park.si; v e-pošti navedite naslednje podatke:

* ime, priimek, razred, kontakt avtorja
* naslov dela
* naziv in naslov šole, ime, priimek in kontakt mentorja.

**Izbor najboljših del in nagrade**

Izbor zmagovalnega izdelka se bo opravil **z glasovanjem preko spletne strani** [life.notranjski-park.si](http://www.life.notranjski-park.si), kjer bo ustvarjena galerija prejetih izdelkov. Nagrajeni bodo trije avtorji najboljših del iz posamezne kategorije (likovna, literarna, fotografska/video).

LIKOVNI NATEČAJ

**1. nagrada:** 1x tablični računalnik

**2. nagrada:** lutkovni abonma za dve osebi

**3. nagrada:** lutkovni abonma za dve osebi

LITERARNI NATEČAJ

**1. nagrada:** 1x tablični računalnik

**2. nagrada:** družinska vstopnica za pustolovski park v Postojni

**3. nagrada:** družinska vstopnica za pustolovski park v Postojni

FOTOGRAFSKI/VIDEO NATEČAJ

**1. nagrada:** 2x tablični računalnik

**2. nagrada:** 2x vstopnica za pustolovski park v Postojni

**3. nagrada:** 2x vstopnica za pustolovski park v Postojni

Vsi avtorji del, izbranih za razstavo, prejmejo **priznanje za izbor med najboljše** na Ustvarjalnem natečaju NRP LIFE zima.

Nagrajenci natečaja in avtorji razstavljenih del bodo znani **konec aprila 2018**. Seznam bo objavljen na spletni strani LIFE STRŽEN ([life.notranjski-park.si](http://www.life.notranjski-park.si)) in na Facebook profilu Notranjskega parka (https://www.facebook.com/notranjskipark/).

**RAZSTAVA NAJBOLJŠIH DEL**

Izbrani najboljši izdelki bodo razstavljeni in predstavljeni na prireditvi "Dan Notranjskega parka" v maju 2018, kjer bo tudi podelitev nagrad in priznanj avtorjem najboljših del.

**KONČNE DOLOČBE**

Organizator lahko izbrana dela objavlja in uporablja v izobraževalne in promocijske namene ob navedbi avtorja.

Rezultati izbora so dokončni, pritožba ni mogoča. Nagrad ni mogoče zamenjati ali izplačati v gotovini.

V času trajanja natečaja bodo pravila na vpogled na spletni strani LIFE STRŽEN ([life.notranjski-park.si](http://www.life.notranjski-park.si)).

Organizator lahko kadarkoli spremeni pogoje natečaja, če to zahtevajo vzroki tehnične ali komercialne narave oziroma vzroki na strani javnosti. Morebitne spremembe bodo objavljene na spletni strani LIFE STRŽEN ([life.notranjski-park.si](http://www.life.notranjski-park.si)).

Poleg poslanih del naj šole ali sodelujoči posredujejo tudi SOGLASJE STARŠEV oz. zakonitih zastopnikov na naslov:

Notranjski regijski park

Tabor 42

1380 Cerknica

s pripisom »Za natečaj LIFE zima«